পানবজাৰ ছোৱালী উচ্চ মাধ্যমিক বিদ্যালয়ত অধ্যয়ন কৰি থকা এগৰাকী ছাত্ৰীক যৌন নিৰ্যাতন চলোৱাৰ অভিযোগত পানবজাৰ সমূহ মহিলা আৰক্ষীয়ে শনিবাৰে ছাত্ৰীগৰাকীৰ খুড়াক আৰু জেঠপেহাকক গ্ৰেপ্তাৰ কৰে। আৰক্ষী সূত্ৰই প্ৰকাশ কৰা মতে, ছাত্ৰীগৰাকীয়ে পিতৃৰ বিয়োগৰ পাছত গুৱাহাটীত থকা জেঠায়েক বন্তি সন্দিকৈৰ ঘৰত থাকি পঢ়িবলৈ লৈছিল। জেঠায়েক-জেঠপেহাকৰ ঘৰত থাকি সপ্তম শ্ৰেণীত পঢ়ি থকা অৱস্থাত ছাত্ৰীগৰাকীক জেঠপেহাক হীৰুপ্ৰসাদ ডেকাই চলাইছিল যৌন-নিৰ্যাতন। যাৰ বাবে হীৰুপ্ৰসাদ ডেকা আৰু বন্তি সন্দিকৈৰ বিবাহ বিচ্ছেদ ঘটিছিল। আনকি সেই সময়ত হীৰুপ্ৰসাদ ডেকাৰ ভাগিন দেৱাশিষ ডেকাইও ধৰ্ষণ কৰিছিল ছাত্ৰী গৰাকীক। বিবাহ বিছেদ্দৰ পিছত জেঠায়েক বন্তি সন্দিকৈয়ে ছাত্ৰী গৰাকীক নিজৰ সৈতে ৰাখিছিল যদিও পেছাত এগৰাকী খেলুৱৈ সন্দিকৈয়ে মাজে সময়ে বাহিৰত খেলিবলৈ গ ’ লে নিজৰ ভায়েক তথা ছাত্ৰী গৰাকীৰ খুড়াকৰ ঘৰত তেওঁক ৰাখি গৈছিল। কিন্তু ইতিমধ্যে নিজৰ দুগৰাকীকৈ আত্মীয়ৰ দ্বাৰা ধৰ্ষিত হোৱা ছাত্ৰী গৰাকীৰ ওপৰত পুনৰ নিজৰেই খুড়াক টংকেশ্বৰ সন্দিকৈয়ে চলায় যৌন নিৰ্যাতন।